CELEX: 31992R3828
Language: el
Date: 1992-12-28 00:00:00
Title: Κανονισμός (ΕΟΚ) αριθ. 3828/92 της Επιτροπής της 28ης Δεκεμβρίου 1992 για την κατάργηση του κανονισμού (ΕΟΚ) αριθ. 581/86 για τον καθορισμό των λεπτομερειών εφαρμογής των εξισωτικών ποσών προσχώρησης και για τον καθορισμό των ποσών αυτών στον τομέα της ζάχαρης

Avis juridique important

|

31992R3828

Κανονισμός (ΕΟΚ) αριθ. 3828/92 της Επιτροπής της 28ης Δεκεμβρίου 1992 για την κατάργηση του κανονισμού (ΕΟΚ) αριθ. 581/86 για τον καθορισμό των λεπτομερειών εφαρμογής των εξισωτικών ποσών προσχώρησης και για τον καθορισμό των ποσών αυτών στον τομέα της ζάχαρης  

Επίσημη Εφημερίδα αριθ. L 387 της 31/12/1992 σ. 0044 - 0044

ΚΑΝΟΝΙΣΜΟΣ (ΕΟΚ) αριθ. 3828/92 ΤΗΣ ΕΠΙΤΡΟΠΗΣ  της 28ης Δεκεμβρίου 1992  για την κατάργηση του κανονισμού (ΕΟΚ) αριθ. 581/86 για τον καθορισμό των λεπτομερειών εφαρμογής των εξισωτικών ποσών προσχώρησης και για τον καθορισμό των ποσών αυτών στον  τομέα της ζάχαρηςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας,  τον κανονισμό (ΕΟΚ) αριθ. 469/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων του καθεστώτος των εξισωτικών ποσών προσχώρησης στον τομέα της ζάχαρης (1), και ιδίως το άρθρο 7 παράγραφος 1,  τον κανονισμό (ΕΟΚ) αριθ. 3814/92 του Συμβουλίου της 28ης Δεκεμβρίου 1992 για την τροποποίηση του κανονισμού (ΕΟΚ) αριθ. 1785/81 και για εφαρμογή στην Ισπανία στον τομέα της ζάχαρης των τιμών που προβλέπονται από τον κανονισμό αυτό (2), και ιδίως το  άρθρο 4 πρώτο εδάφιο,  Εκτιμώντας:  ότι το άρθρο 1 του κανονισμού (ΕΟΚ) αριθ. 3814/92 θεσπίζει ότι η ευθυγράμμιση που προβλέπεται στο άρθρο 70 της πράξης προσχώρησης των τιμών της ζάχαρης και των ζαχαροτεύτλων που εφαρμόζονται στην Ισπανία πραγματοποιείται από 1ης Ιανουαρίου 1993 στο  επίπεδο που καθορίζεται- ότι, προκειμένου για την Πορτογαλία, οι θεσμικές τιμές των ζαχαροτεύτλων και της ζάχαρης έχουν ευθυγραμμιστεί με τις κοινές τιμές από 1ης Ιουλίου 1992-  ότι δυνάμει των άρθρων 72 και 240 της πράξης προσχώρησης οι διαφορές των τιμών μεταξύ της Ισπανίας και της Πορτογαλίας, αφενός, και των άλλων περιοχών, αφετέρου, αντισταθμίζονται με καθεστώς εξισωτικών ποσών- ότι οι διαφορές αυτές δεν υπάρχουν πλέον  όσον αφορά την Ισπανία και την Πορτογαλία- ότι εφεξής για να αποφευχθεί οποιαδήποτε νομική σύγχυση πρέπει να καταργηθεί, από 1ης Ιανουαρίου 1993, ο κανονισμός (ΕΟΚ) αριθ. 581/86 της Επιτροπής της 28ης Φεβρουαρίου 1986 για τον καθορισμό των λεπτομερειών  εφαρμογής των εξισωτικών ποσών προσχώρησης και για τον καθορισμό των ποσών αυτών στον τομέα της ζάχαρης (3), όπως τροποποιήθηκε τελευταία από τον κανονισμό (ΕΟΚ) αριθ. 1800/92 (4)-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 581/86 καταργείται.  Άρθρο 2  Ο παρών κανονισμός αρχίζει να ισχύει από την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Δεκεμβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 53 της 1. 3. 1986, σ. 32. (2) Βλέπε σελίδα 7 της παρούσας Επίσημης Εφημερίδας. (3) ΕΕ αριθ. L 57 της 1. 3. 1986, σ. 27. (4) ΕΕ αριθ. L 182 της 2. 7. 1992, σ. 81.